**Juhatuse 09. veebruari 2021 koosoleku PROTOKOLL**

Kell 14 -16. virtuaalselt MS Teamsis

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Janek Sulev, Mart Aguraiuja, Jevgeni Lištšina, , Argo Stallmeister ja Märt Viileberg

Kutsutud: Arendusnõunik Katre Eljas

Puudusid: Krister Peetmaa

**Koosoleku päevakord:**

1. Päevakorra kinnitamine

2. Eelmise koosoleku protokolli kinnitamine

3. Ülevaade tegevjuhi tööst pärast eelmist juhatuse koosolekut

4. Juhatuse prioriteetide ja tegevuskava 2021 arutelu ja kinnitamine

5. Arendusnõuniku tegevuskava ja EETELi kommunikatsioonikava 2021 arutelu ja kinnitamine (lisandud)

6. Muudatused liikmeskonnas

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

1. **Ülevaade tegevjuhi tööst pärast eelmist juhatuse koosolekut**

3.1Juhatuse strateegiliste prioriteetide kujundamisel on arvesse võetud juhatuse liikmetelt laekunud ettepanekud, mis kajastuvad ka juhatuse tegevuskavas 2021.

3.2 Prioriteete on tutvustatud ka HMTT koosolekul 28.01.2021, kus ettepanekuid lisaks ei laekunud.

Koosolekul tutvustas uus arendusnõunik Katre Eljas ennast ja oma nägemust arendusnõuniku tööst 2021. aasta teemavaldkondade osas. Toimkonna järgmisel 8. aprilli koosolekul esitleb ta tööplaani lähemalt.

Heiki Liiser lõpetas ETIM töörühma juhtimise ja selle töös osalemise seoses uute väljakutsetega ja SLO AS juhi kohalt lahkumisega. Ühehäälselt valiti Morek IT OÜ juhatuse liige Indrek Reinsalu ETIM grupi uueks juhiks. Koosolekul samuti osalenud senine arendusnõunik Arles Taal jätkab vähemalt sel aastal ETIMi koordinaatorina. Kõigil huvilistel on võimalik külastada äsja valminud on ETIM Eesti kodulehte www.etim-eesti.ee.

 3.3 Korduva päringu peale on EEESi poolt saadetud vastuses kokkuvõtlikult kirjeldatud seni kehtivaid elektriinseneride ja elektrike kutseandmise põhimõtteid. Paraku ei tulnud vastust EETELIi detsembris saadetud seisukohtadele. Vajalik on leppida kokku töörühmade ühine koosolek, et kujunenud olukorda analüüsida ja valmistuda edasisteks tegevusteks.

 3.4 Koostöös Katre Eljasega on täpsustanud arendusnõuniku I poolaasta tegevuskava ja arutelu käigus kavandanud EETELi kommunikatsioonikava ja -tegevused.

**Otsustati** võtta info teadmiseks.

**4. Juhatuse prioriteetide ning tegevuskava 2021 arutelu ja kinnitamine**

Arutelu käigus jõuti üksmeelele kõigi strateegiliste valdkondade prioriteetide osas.

**Otsustati** kinnitada EETELi juhatuse prioriteedid 2021 järgmiselt:

* Elektriinseneride kutsekompetentsi tõendamise kaasajastamine koostöös Eesti Elektroenergeetika Seltsiga, sh esmalt SOS rakendusmääruse nr 88 muutmine vastavalt TTJAle esitatud ettepanekutele
* Elektrihariduse väärtustamine ja populariseerimine ning õppekavade kooskõlastamine elektriinseneride ja elektrike kutsestandardite nõuetega
* Jaotusvõrgu elektrike osakutsete ja põhivõrgu elektrike kutsestandardite koostamine
* Elektritööde ja -toodete kvaliteedi tagamine koostöös TTJA ja Kindlustusseltside Liiduga
* Ausa konkurentsi edendamine koostöös EMTAga ja keskmise palga vähemalt 70% nõude tähtsustamisega riigihanketingimustes vastavalt RHS § 115 [RT I, 01.07.2017, 1 - jõust. 01.01.2018]
* ETIM süsteemi rakendamine ja arendamine, sh elektrimaterjalide universaalne kirjeldus ja kaasaegne elektrotehniline eesti keelne terminoloogia, ETIM: 7 tõlke korrektsiooni lõpetamine
* Projekteerimise standardi EVS 932:2017 kaasajastamiseks vajalike muudatuste ettepanekud
* EETELi tegevjuhi, arendusnõuniku ning EETELi sise- ja väliskommunikatsiooni tegevuskavade kooskõlastamine ja ellu viimine vastavuses liikmete huvidest lähtuvate juhatuse tegevuskava prioriteetidega

**Otsustati** kinnitada ka prioriteetide elluviimiseks juhatuse tegevuskava 2021.

1. **Arendusnõuniku tegevuskava ja EETELi kommunikatsioonikava 2021 arutelu ja kinnitamine**

Esmalt tutvustas Katre Eljas juhatuse ja arendusnõuniku tegevuskavadest tulenevat liidu kommunikatsioonikava kvartalite lõikes, mille tegevuste peamisteks eesmärkideks on EETELi tuntuse ning mõju suurendamine juhatuse liikmete ja liikmetest ettevõtjate esindajate arvamusliidriteks kujunemise teel. Liidu kommunikatsioonitegevustena pööratakse tähelepanu võrdselt nii liikmete sisekommunikatsioonile (infokirjad ja sotsiaalmeedia suhtlus) kui avalikule väliskommunikatsioonile (uudised, arvamused, kommentaarid ajakirjas Elektriala ja meedias laiemalt).

**Otsustati** EETELi kommunikatsioonikava heaks kiita ja võtta pakkumised selle elluviimiseks kolmelt kommunikatsioonibüroolt ning eraldada eelarvest vajalikud vahendid kvartaalselt kolme kuni nelja tuhande euro ulatuses.

1. **Muudatused liikmeskonnas**

**Otsustati** rahuldada Apsida Ehitus OÜ lahkumisavaldus, sest ettevõte loobub elektritöödest.

**Järgmine juhatuse koosolek toimub 09. märtsil 2021 kell 14-17 vastavalt viirusest tingitud kujunevale olukorrale kas Tehnopoli nõupidamiste ruumis Jupiter või virtuaalselt MS Teamsis.**

Koosoleku juhataja Kristo Reinhold

Protokollija Märt Viileberg

/allkirjastatud digitaalselt/